62015TJ0433_INF
Vispārējās tiesas (otrā palāta) 2019. gada 5. jūnija spriedums – Bank Saderat/Padome
(lieta T‑433/15)
Ārpuslīgumiskā atbildība – Kopējā ārpolitika un drošības politika – Ierobežojoši pasākumi pret Irānu – Līdzekļu iesaldēšana – Ierobežojums attiecībā uz ieceļošanu dalībvalstu teritorijā – Tā kaitējuma atlīdzināšana, kas prasītājai esot nodarīts pēc tās nosaukuma iekļaušanas un saglabāšanas to personu un vienību sarakstā, kurām piemērojama līdzekļu un saimniecisko resursu iesaldēšana – Pietiekami būtisks tiesību normas, ar kuru privātpersonām piešķir tiesības, pārkāpums
1.
Ārpuslīgumiskā atbildība – Nosacījumi – Prettiesiskums – Kaitējums – Cēloņsakarība – Pierādīšanas pienākums – Viena no nosacījumiem neesamība – Prasības par zaudējumu atlīdzību noraidīšana pilnībā
(LESD 340. panta 2. daļa)
(skat. 40., 41. punktu)
2.
Ārpuslīgumiskā atbildība – Nosacījumi – Pietiekami būtisks tiesību normas, ar kuru privātpersonām piešķir tiesības, pārkāpums – Samazināta vai neesoša Savienības iestādes rīcības brīvība, pieņemot tiesību aktu – Nepieciešamība ņemt vērā konteksta elementus
(LESD 340. panta 2. daļa)
(skat. 48._49., 53.–56., 62., 73. punktu)
3.
Ārpuslīgumiskā atbildība – Nosacījumi – Prettiesiskums – Iestāžu rīcības tiesiskuma vērtējums – Līdzekļu iesaldēšanas pasākumi – Saimnieciskās darbības subjekta, uz kuru attiecas individuāls ierobežojošs pasākums, prasība par zaudējumu atlīdzību – Kritēriji – Ierobežojoši pasākumi, kas vērsti uz kopējās ārpolitikas un drošības politikas leģitīmu mērķi
(LES 21. pants; LESD 215. panta 2. punkts)
(skat. 50., 51. punktu)
4.
Ārpuslīgumiskā atbildība – Nosacījumi – Pietiekami būtisks tiesību normas, ar kuru privātpersonām piešķir tiesības, pārkāpums – Pierādīšanas kārtība – Viena vai vairāku Padomes aktu, kuru dēļ prasītājam esot nodarīti apgalvotie zaudējumi, atcelšana, ieskaitot atcelšanu, kas nolemta ar Tiesas spriedums, kurš pasludināts pirms prasības par zaudējumu atlīdzību celšanas – Neapstrīdamu pierādījumu neesamība
(skat. 52. punktu)
5.
Ārpuslīgumiskā atbildība – Nosacījumi – Pietiekami būtisks tiesību normas, ar kuru privātpersonām piešķir tiesības, pārkāpums – Tiesību norma, kas piešķir tiesības privātpersonām – Jēdziens – Nosacījumi saistībā ar ierobežojošu pasākumu pret Irānu noteikšanu – Iekļaušana
(LESD 340. panta 2. daļa; Padomes Regulas Nr. 423/2007 7. panta 2. punkts; Regulas Nr. 961/2010 16. panta 2. punkta b) apakšpunkts un Regulas Nr. 267/2012 23. panta 2. punkta a) apakšpunkts)
(skat. 60., 61. punktu)
6.
Ārpuslīgumiskā atbildība – Nosacījumi – Prettiesiskums – Pietiekami būtisks Savienības tiesību pārkāpums – Padomes pārkāpums attiecībā uz judikatūrā noteikto pienākumu konstatēt, ka pret fiziskām vai juridiskām personām veiktie ierobežojošie pasākumi ir pamatoti – Neesamība
(LESD 340. panta 2. daļa)
(skat. 63.–68., 74. punktu)
Priekšmets
Prasība, kas ir pamatota ar LESD 268. pantu un ar ko tiek lūgts atlīdzināt kaitējumu, kurš prasītājai esot nodarīts ar to, ka tās nosaukums ir iekļauts Padomes Regulā (EK) Nr. 423/2007 (2007. gada 19. aprīlis) par ierobežojošiem pasākumiem pret Irānu (OV 2007, L 103, 1. lpp.), Padomes Regulā (ES) Nr. 961/2010 (2010. gada 25. oktobris), ar ko paredz ierobežojošus pasākumus pret Irānu un atceļ Regulu (EK) Nr. 423/2007 (OV 2010, L 281, 1. lpp.), un Padomes Regulā (ES) Nr. 267/2012 (2012. gada 23. marts) par ierobežojošiem pasākumiem pret Irānu un Regulas (ES) Nr. 961/2010 atcelšanu (OV 2012, L 88, 1. lpp.) atrodamajā personu un vienību sarakstā.
Rezolutīvā daļa
1)
Prasību noraidīt.
2)
Bank Saderat plc sedz savus, kā arī atlīdzina Eiropas Savienības Padomes tiesāšanās izdevumus.
3)
Eiropas Komisija sedz savus tiesāšanās izdevumus pati.